2023. aasta Vormel 1 hooaeg

2023 FIA Vormel 1 maailmameistrivõistlused olid 74.Vormel 1 hooaeg, mille käigus selgitati välja nii sõitjate kui konstruktorite maailmameister. Tegemist oli maailma kõrgeima taseme võistlusega vormelivõidusõidus, mida korraldas Rahvusvaheline Autoliit (FIA). Hooaeg algas 5. märtsil 2023 Bahreini grand prix'ga ning lõppes 26. novembril 2023 Abu Dhabi grand prix'ga. Maailmameistrid selgitati nii sõitjate kui konstruktorite arvestuses. Max Verstappen kindlustas kolmanda meistritiitli Katari grand prix sprindisõidu järel. Red Bull Racing suutis kaitsta tiitlit konstruktorite arvestuses, kui kindlustas oma kuuenda (järjestikuselt teise) meistritiitli Jaapani grand prix järel. Alltoodud võistkonnad ja sõitjad sõlmisid lepingu, et osaleda 2023. aasta Vormel 1 maailmameistrivõistlustel. Kõik võistkonnad sõitsid Pirelli rehvidega. Igal võistkonnal oli võistlustel kaks autot ning kohustus esitada mõlema auto kohta sõitja. Igal võistkonnal pidi hooaja jooksul osalema ühel vabatreeningul mõlema võistlusauto kohta noorsõitja, kes pole osa võtnud rohkem kui kahest grand prix '​st. Oscar Piastri, Nyck de Vriesi ja Logan Sargeanti esimene vabatreening vastavalt McLareni, AlphaTauri ja Williamsi võistkondades läks selles arvestuses kirja. Alltoodud noorsõitjad valiti osalema 2023. aastal vabatreeningutel: Neljakordne maailmameister Sebastian Vettel lõpetas peale 2022. aasta hooaega oma 16. aasta pikkuse Vormel 1 karjääri. Tema koha Aston Martini tiimis võttis üle kahekordne maailmameister Fernando Alonso, kes eelnevad kaks hooaega sõitis Alpine ridades. Algselt teatati, et tema asemel saab koha Alpines 2021. aasta Vormel 2 meister ja 2022. aasta F1 reservsõitja Oscar Piastri. Mõned tunnid peale teadet lükkas Piastri selle ümber öeldes, et ta pole sõlminud Alpine'iga järgmiseks aastaks lepingut ja kindlasti seda ka ei tee. Juhtumit uuris ka F1 alla kuuluv CBR, mis kontrollib lepingute seaduslikkust ja täitmist ning kinnitas, et Piastril pole lepingutest tulenevaid kohustusi 2023. aastaks Alpine ees. Alonso kohale Alpine tiimis palgati lõpuks Pierre Gasly, kes oli kogu eelneva F1 karjääri sõitnud Red Bulli süsteemis. Tema asemele AlphaTauri tiimi palgati 2020-21 Vormel E ja 2019 Vormel 2 meister Nyck de Vries. Daniel Ricciardol, kes oli 2 aastat sõitnud McLareni tiimis, oli leping ka 2023. aastaks, kuid mõlemapoolsel kokkuleppel otsustati see ennetähtaegselt lõpetada. Tema asemel liitus meeskonnaga uueks hooajaks Oscar Piastri. Peale kolme hooaega lahkus Nicholas Latifi Williamsi meeskonnast. Tema koha sai Logan Sargeant, kes oli eelnevalt sõitnud Vormel 2 sarjas. Peale kahte hooaega lahkus Haasi meeskonnast Mick Schumacher. Tema asemele palgati ta kaasmaalane Nico Hülkenberg, kes viimati sõitis täis hooaja F1 sarjas 2019. aastal. Peale kümmet grand prix '​d otsustati välja vahetada kehvade tulemuste tõttu AlphaTauri ridades debüüthooaega teinud Nyck de Vries. Teda asendas alates Ungari grand prix'st Daniel Ricciardo, kes sõitis tiimi eest ka 2012. ja 2013. aastal (siis oli tiimi nimeks Toro Rosso). Hollandi grand prix' teisel vabatreeningul sõitis Daniel Ricciardo teelt välja ning murdis kämblaluu. Tema asemel sõitis sellel ja neljal järgneval etapil AlphaTauri ridades Red Bull Racingu ja AlphaTauri reservsõitja Liam Lawson, kes tegi sellega oma Vormel 1 debüüdi. Ricciardo naasis USA grand prix'l. Lance Stroll pidi osalema Singapuri grand prix'l, kuid tegi kvalifikatsioonis raske avarii ning põhisõidul ei startinud. Aserbaidžaani, Austria, Belgia, Katari, USA ja São Paulo grand prix'l on kavas ka sprindivõistlus. Algselt avaldas FIA 2022. aasta septembris rekordilise 24. etapiga kalendri. Katari grand prix naaseb peale 2021. aastat. Esimest korda on kavas Las Vegase grand prix, mis on planeeritud uuele Las Vegase tänavarajale. Pärast 1982. aastat on esmakordselt planeeritud Ameerika Ühendriikidesse ühel hooajal kolm etappi. Venemaa grand prix oleks lepinguliselt pidanud toimuma 2023. aasta Vormel 1 sarjas. Etapp oli planeeritud kolima Šotsi autodroomilt uuele ringrajale Peterburi lähistel. Etapp jääti kalendrist välja Venemaa sissetungi tõttu Ukrainasse (ära jääti ka 2022. aastal planeeritud sõit). Prantsusmaa grand prix jääti 2023. aasta kalendrist välja, kuid Prantsusmaa grand prix '​ promootorid avaldasid lootust sõlmida rotatsiooni kokkulepe jagades kohta teiste GP-dega tulevateks hooaegadeks. Hiina grand prix oli algses kalendris, kuid eemaldati sealt koroonapandeemiast põhjustatud jätkuva keerulise olukorra tõttu. Viimati toimus Hiina GP 2019. aastal. Etappi ei asendatud. Emilia Romagna grand prix pidi toimuma 21. mail, kuid otsustati 17. mail ära jätta suurte üleujutuste tõttu piirkonnas. Põhisõidul jagati punkte esikümnele ning võistluse kiireima ringi omanikule (kui ta lõpetab esikümnes). Sprindisõidus said punkte kaheksa parimat. Viigi puhul pandi järjest paika parimate tulemuste järgi. Kui võite on sama palju, siis vaadatakse teisi kohtasid jne. Kui pärast seda on ikka viik, otsustab FIA, kes on eespool. Punkte anti igal võistlusel järgneva loogika alusel: Märkused  – sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist. Formula 1 update on the 2023 calendar Vormel 1 koduleht (vaadatud 05.06.2023). Siim Kaasik: Verstappen kindlustas karjääri kolmanda MM-tiitli Postimees, 07.10.2023. Kaspar Ruus: BLOGI | Verstappen võitis Jaapani GP, kaks McLarenit poodiumil, Red Bull krooniti maailmameistriks Delfi Sport, 24.09.2023. All 10 Formula 1 teams sign up for new Concorde Agreement Autosport, 19.08.2020. Pirelli to remain Formula 1 tyre provider until 2024 Racing News 365, 05.03.2021. 2023 F1 GRID: All the drivers and teams racing this season Vormel 1 koduleht, 21.11.2022. 2023 Formula One sporting regulations FIA koduleht, avaldatud 19.10.2022. Adan Cooper: F1 teams facing rookie FP1 scheduling headache Motosport, 22.08.2023. Karl Mihkel Eller: Ferrari lubab sel nädalal F1-etapil rajale venelasest sõitja Postimees, 24.08.2023. Neljakordne maailmameister Vettel lõpetab tänavuse hooaja järel karjääri ERR Sport, 28.07.2022. Fernando Alonso liitub Aston Martini vormel-1 tiimiga ERR Sport, 01.08.2022. Vormel-1 meeskond tegi apsaka: Piastri ei liitu Alpine'iga ERR Sport, 02.08.2022. Vormelimaailma suurtalendi ümber keerlenud saaga sai läbi, kasvatajatiim jäi pika ninaga Postimees Sport, 03.09.2022. Gasly vahetab meeskonda, F1 sarja lisandub veel üks hollandlane ERR Sport, 08.10.2022. Daniel Ricciardo astub järgmiseks aastaks kõrvale ERR Sport, 08.10.2022. Verstappenile MM-tiitli kinkinud vormelisõitja jäi F1-s töötuks Postimees Sport, 23.09.2022. F1-sarja viimane vaba sõitjakoht leidis omaniku Postimees Sport, 20.11.2022. Haasi F1 võistkond loobub Schumacheri teenetest ERR Sport, 17.11.2022. Filip Cleeren: AlphaTauri F1 set to replace De Vries for remainder of 2023 Motosport, 11.07.2023. Ricciardo to replace De Vries at AlphaTauri from the Hungarian Grand Prix Formula1, 11.07.2023. Meelis Naudi: VIDEO | Ricciardo murdis vabatreeningul tehtud avariis kämblaluu Delfi Sport, 26.08.2023. Madeline Coleman: Daniel Ricciardo to drive in U.S. Grand Prix after breaking hand: How he made the return The Athletic, 14.10.2023. Ken Thor Aabrams: Karmi avarii teinud Stroll jätab Singapuri GP põhisõidu vahele Delfi Sport, 17.09.2023. Formula 1 announces venues for six F1 Sprint events across 2023 season Vormel 1 koduleht, 07.12.2022 (vaadatud 05.06.2023). FIA avaldas rekordilise F1-sarja kalendri Postimees Sport, 20.09.2022. Qatar to join F1 calendar in 2021, as country signs additional 10-year deal from 2023 Vormel 1 koduleht, 30.09.2021. F1 väisab järgmisel aastal tõelist meelelahutuse mekat Postimees Sport, 31.03.2022. Russian Grand Prix to move from Sochi to Autodrom Igora Drive in St Petersburg in 2023 Vormel 1 koduleht, 26.06.2021. Vormel-1 sari tühistas Venemaal toimuma pidanud etapi Postimees Sport, 25.02.2022. French GP promoter aims for F1 return after 2023 on "rotation" deal Race Fans, 25.08.2022. Formula 1 confirms 2023 Chinese Grand Prix will not take place Vormel 1 koduleht, 02.12.2022. Formula 1 in 2023: Sport decides not to replace Chinese GP with season now set for 23 races Sky Sports, 17.01.2023. Itaalia F1 etapp jääb üleujutuste tõttu ära ERR Sport, 17.05.2023. Verstappen oli taas ülekaalukalt kiireim, ent ta ei stardi esikohalt Postimees Sport, 28.07.2023. Max Verstappen sai küll kvalifikatsioonis kiireima aja, kuid talle määrati viie stardikohaline karistus uute käigukastiosade installeerimise eest.